ভারত-পাকিস্তান মহারণে কে জিতবে? যা ভাবছেন সাবেক ক্রিকেটাররা
দীর্ঘ অপেক্ষার পর এ বছরের ১৭ অক্টোবর থেকে শুরু হয়েছে টি২০ বিশ্বকাপ। আর এবারের মূল আসরের প্রথম ম্যাচেই মুখোমুখি হতে যাচ্ছে চিরপ্রতিদ্বন্দ্বী ভারত-পাকিস্তান। আর এ দুই দেশের ম্যাচ মানেই যেন একটি স্নায়ুযুদ্ধ।







এই ম্যাচটির নানান দিক নিয়ে ভারতীয় গণমাধ্যম জি নিউজে কথা বললেন সাবেক ভারতীয় ক্রিকেটার মোহাম্মদ কাইফ ও পাকিস্তানের সাবেক পেসার শোয়েব আখতার।




গণমাধ্যমটিতে টি২০ বিশ্বকাপের আবহে ‘সবসে বড়া মৌকা’ অনুষ্ঠানে কে জিতবে এমন প্রশ্নের জবাবে মোহাম্মদ কাইফ জানান, ভারতীয় দল প্রস্তুত।  
কাইফের এমন মন্তব্য মেনে নিয়েই শোয়েব আখতারের বললেন, ভারতীয় ক্রিকেট দল পাকিস্তানের চেয়ে এগিয়ে ঠিকই। তবে এটিও মনে রাখবেন যে, চ্যালেঞ্জের জবাব দিতে তৈরি পাকিস্তান দলও।
শোয়েবের লেখা বই 'কন্ট্রোভার্সিয়ালি ইওরস'-এ তিনি শচীন টেন্ডুলকারের দুর্বলতা নিয়ে লিখেছেন ধারণা করা হতো। অনুষ্ঠানে এ বিষয়টি তুলে ধরে তিনি বলেন, এমনটি কখনই লেখেননি তিনি। শচীনের ব্যাপারে এ ধরনের কথা ভাবাও যায় না।
বিশ্বের শ্রেষ্ঠ ক্রিকেটারদের একজন শচীন, এমন মন্তব্য করে জানান তার সঙ্গে শচীনের সুসম্পর্কের কথাও।
অনুষ্ঠানের একপর্যায়ে শোয়েবের পছন্দের ক্রিকেটার কে এমন প্রশ্নে শোয়েব আখতার জানান, রোহিত শর্মাকে অনেক ভালো লাগে তার। রোহিতের নাম গ্রেট রোহিত শর্মা হওয়া উচিত বলেও মন্তব্য করেন তিনি।
রোহিতের পর ঋষভ পন্থকে ভালো লাগে এই সাবেক পাক ক্রিকেটারের। এ ছাড়া বিরাটকে শোয়েব মন্তব্য করে বলেন, এবারে নিজেকে প্রমাণ করার সুযোগ পেতে চলেছেন কোহলি।

দীর্ঘ অপেক্ষার পর এ বছরের ১৭ অক্টোবর থেকে শুরু হয়েছে টি২০ বিশ্বকাপ। আর এবারের মূল আসরের প্রথম ম্যাচেই মুখোমুখি হতে যাচ্ছে চিরপ্রতিদ্বন্দ্বী ভারত-পাকিস্তান। আর এ দুই দেশের ম্যাচ মানেই যেন একটি স্নায়ুযুদ্ধ।